Cuneiform Tablet Kt 94/k 888b (AKT 6c 580)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im ú zu-ku-a qí-bi-ma um-ma PUZUR₄-a-šur-ma 13 ma-na AN.NA en-nam-a-šur a-mì-ša-am ub-lam a-ḫu-a a-tù-nu šu-ma AN.NA i-dí-na-ku-nu-ti AN.NA ku-un-kà-ma šé-bi-lá-nim šu-ma KÙ.BABBAR qá-dí AN.NA i-dí-na-ku-nu-ti ší-ma-am ša ba-lá-ṭí-a ša-ma-ma iš-tí a-li-ki pá-ni-ú-tí-ma šé-bi-lá-nim šu-ma dam-qá-a a-na a-lim{ki} ḫa-ra-šu 1 ma-na KÙ.BABBAR dí-na-šu-ma ki-ma a-na-ku AN.NA a-ma-kam ú-šé-li-a-ku-ni šu-ut AN.NA šál-ma-am lu-šé-li-am